Leon de San Marco

thumb|right|350px|El leòn de San Marco

Par **leòn de San Marco** o **leòn marciano** o **leòn alàdo** se intende ła raprezentasion simbołica de San Marco vangełista rafigurado in forma de leòn alàdo. Altri ełementi presenti in varie combinasioni presenti ze: l'aureola in testa e un libro e na spada tra le zate.

El leòn de San Marco ze un secołar simboło de ła sità de Venezia, de a so antiga Republica e atual simboło del Comùn e de ła Proìnsia, noché de ła Regiòn Vèneto e de numerosi altri enti ed aministrasioni siviłi e miłitari.

El leòn marcian el compare in bandiere, gonfałoni, stemi, statue e schei. El compare anca ne ła bandiera navałe sia mercantiłe che miłitare de ła Republica itałiana.

## Letùra de l'imagine
### Significado

A rapresentasion de San Marco in forma de leòn alado a ze na tipica iconografia cristiana derivante da e visioni profetiche contegneste inte el libro de l'Apocałise de San Zuane vanzełista. El leon el ze defati uno dei *cuàtro esseri viventi* descriti inte el libro come posti arente al tròn de l'Onipotente ed intenti a cantàrghine le lodi, da po' scelti come simboli dei Cuàtro Vanzełisti. El leòn el ze associàdo a Marco in funsion de e paroe co e quali scumisia el so Vangelo in riferimento a San Zuane Batista:

El Batista zera vestìo in tel'imaginario cristian co una pèl de leòn e la frase 'vangelica de la vose che ziga inte el deserto la riciamava l'idea de un rugito inte el deserto.

El leòn el simboleggia anca la forsa de a paroa de l'Evangelista, le àle l'elevasion spirituale, mentre l'aureoła ze el tradisionale simbolo cristian de a santità.El libro, simbolo del Vanzeło, in tea magior parte de e rapresentasioni venesiane el se presenta verto recando solitamente la scrita latina *PAX TIBI MARCE, EVANGELISTA MEVS* ("Pàse a ti, Marco, evangelista mio") che secondo un'antichisima tradision de e Venesie un àngiolo el g'avarìa rivolto al Santo, nàufrago inte e lagune, preanunciandoghe che in cuèle tere g'avarìa catà un dì riposo e venerasion el so corpo.
Tutavia el simbolo leonin el esprimèa anca el signifegà aràldego de maestà e potensa (trato sto ultimo sotolineà sora-de-tuto da a còa felina alsà), mentre el libro ben el esprimèa i conceti de sapiensa e de pase e l'aureola a conferiva un'imagine de pietà religiosa.
La spada, oltre a l'òvio signifegà gueresco, a xe invese anca simbolo de justisia e defati a xe ricorente inte e rapresentasioni antropomorfe e non de a Justisia.
Xera dunque simbolicamente presenti tuti i caratteri con cui Venesia la ama pensar e descrivare sé stessa: maestà, potensa, saggezza, justisia, pase, forsa militare e pietà religiosa.

Numerose le interpretasion posibili riguardo la combinasion tra spada e libro:
* el solo libro verto el xe ritegnesto simbolo de a sovranità de o Stato (numerose le rafigurasioni dei dogi inzenocià davanti a tale rapresentasion);
* el solo libro serado el xe invese ritegnesto simbolo de a sovranità delegada e quindi de e publiche magistradure;
* 
* el libro serado e la spada impugnada i xe invese ritegnesti simboli de a condisione de guera;
* el libro verto e la spada impugnada i sarìa infine simbolo de a publica justisia.
Tutavia tali interpretasioni no e xe universalmente acetade e . Rare, ma presenti, xe anca rafigurasioni del leòn privo sia del libro, che dea spada, che talvolta de l'aureola (sora-de-tuto ne a statuaria).

No xe rare le rapresentasion in cui el leòn el posta le zate davanti su una tera inte ła cuała de frecuente compare anca na sità turrita e quele posteriori su l'àcua: tale particolare rapresentasion la intendèa indicar el saldo potere de Venesia su a tera e sul mar.

### Difarenti versioni del Liòn de San Marco

L'imagine del Liòn de San Marco la pode essere rapresentada in do diverse posisioni:
* ***andante***, overo quando se pode vedere par intero el corpo del leòn de profilo: tipica rafigurasion presentada nei gonfaloni e ne e grandi statue, dove ghe xera abondansa de spasio par riportar la rapresentasion completa;
* ***in moèca***, in cui invese vien rapresentado el leòn frontalmente e cucià, asumendo un aspetto che par la forma de e àle el ghe someia a queo che in 'talian se ciama "granchio" (ed in venesian *moèca* el xe apunto el nome dei granchi picenini in periodo de muta): na forma più utile da utilizzar nei stemmi e nei sigilli, dando na rapresentasion pi racòlta.

El simbolo del Regimento Lagunari Serenisima (deto MAO) el xe rapresentado da un Leòn de San Marco *in moèca* in tea so version da guera (quindi Vangelo serado e spada alsà), a cui fa da cornìsa do pi moderni fusìli.

## El liòn marciano in tei gonfaloni de a Republica Serenisima

El pi antigo gonfalon e simbolo de Venesia el xera probabilmente costituìdo da na cròse dorada in campo azuro (i colori de l'Impero Bizantìn, de cui a sità a feva formalmente parte).

Co a traslasion in sità del corpo de l'evangelista San Marco e la so adosion a santo patrono de a sità e de o Stato, se ga tacà rafigurar el santo in figura umana nei stemmi e nei gonfaloni publici.
Le prime rafigurasioni de San Marco in forma de leòn alado le xe stàde adotade inte el 1261, quando co a caduta de l'Impero Latin Venesia la ga streto magiori raporti con l'Egito, tera el cui sultan, Baybars, el inalsava un leòn passante quale stemma, e el porto de Alessandria d'Egito, sità de cui el santo el xera stado primo vescovo. In sta epoca la rafigurasion preminente la xera quea del *leòn in moèca*.
A metà del XIV secolo se ga tacà po ad esporre gonfaloni nei quali campegiava el classico leòn marciano passante con libro e spada. Ne a stessa epoca tale iconografia la xe stada in generale adotàda quale simbolo de o Stato.
El gonfalòn el presentava el leòn marciano su campo azuro bordàdo de cròsi e decorasioni dorade su fàscia rossa. Le sie fiame e rapresentava i sie sestieri de a sità (ancuo, ne l'atuale gonfalòn de a Regiòn Veneto, compare invese na fàscia par ciascuna provincia).
Le nave de a flota e usava invese esporre o stesso gonfalòn, ma con campo rosso (come ne l'atuale gonfalòn de a sità de Venesia).

El leòn marciano el compariva po inquartàdo anca inte el tricolòr de l'efìmera Republica de San Marco, durante i moti risorgimentài del 1848.

El xe stàdo inoltre utilizado par la bandiera de e Isole Ionie, antigo posedimento venesian, soto protetorado inglese prima come Republica de e Isole Jonie (1800-1807 e 1815-1817) e sucesivamente come Uniòn de e Isole Jonie (1817-1864). Ne a bandiera de sti do Stati el leòn el tegnèva na Bìbia serada su sète frecce che simbolegiava le sete ìzołe (Corfù, Cefalonia, Zante, Santa Maura, Itaca, Cerigo e Paxos). Ne a bandiera de l'Uniòn xe stàda xontà inte el cantòn la Union Flag britanica.

## Imagini
* Statue, dipinti e schei:


Lion of Venice, Piazzetta San Marco.jpg|El leòn de San Marco presente su a colonna de piazza San Marco a Venezia.
Image:San marco piazza colonna nebbia.jpg|El leòn alado su la faciàda de Palazzo Ducale.
Leone in Campo Manin - Venezia.jpg|Leòn alado in Campo Manin.
Piazza dei Signori (Vicenza) - Statue of the Lion of Saint Mark.jpg|Leòn marciano a Vicensa.
Image:Leone di San Marco a Verona.jpg|El leòn su una colonna de piazza Erbe a Verona
Image:Osella Mocenigo 1703 Massimo.jpg|Osella venesiana.
Image:Simbolo dell'evangelista Marco.JPG|Leòn de San Marco ne l'iconografia religiosa.


* Bandiere e stemi:


Image:Flag of Most Serene Republic of Venice.svg|Bandiera navale de la Serenisima e atuale gonfalòn de la Sità de Venesia.
|Bandiera de la Serenisima, version con leòn che pogiante su tri piedi e che tiene el libro con el cuarto.
Image:Flag of Republic of Venice.svg|Bandiera de la Serenisima, version con spada e libro serado, con leòn pogiante su a teraferma.
Image:Flag of the Republic of Venice 1848-49.gif|La bandiera de la Republica de San Marco.

Image:Provincia di Venezia-Stemma.png|Stemma de la Provincia de Venesia.

Image:Flag of Veneto.svg|Gonfalòn de la Regiòn Veneto.
Image:Civil Ensign of Italy.svg|Bandiera de la Marina Mercantile
Image:Naval ensign of Italy.svg|Bandiera de a Marina Militare
Image:CoA Regia Marina.svg|Stemma araldico de la Regia Marina
Image:CoA Marina Militare Italiana.svg|Stemma araldico de la Marina Militare
Image:Naval Jack of Italy.svg|Recto del *Jack* de la marina 'taliana.
Image:Naval Jack of Italy (verso).svg|Verso
Image:Coat_of_arms_of_the_Italian_Air_Force.svg|Stemma de l'Aeronautica Militare Italiana, con leòn *in moèca*.
Image:Flag of the United States of the Ionian Islands.svg|La bandiera de l'Uniòn de e Isole Jonie soto protetorado britanico, 1817-1864.


* Stemmi de vari comuni 'taliani recanti el leone marciano:


Image:Arta Terme-Stemma.png|Arta Terme (UD)
Image:Caerano di San Marco-Stemma.png|Caeran de San Marco (TV)
Image:CampolongoalTorre-Stemma.jpg|Campolongo al Torre (UD)
Image:Castelfranco Veneto-Stemma.png|Castelfranco Veneto (TV)
Image:Cismon del Grappa-Stemma.gif|Cismon del Grappa (VI)
Image:Cologna Veneta-Stemma.png|Cologna Veneta (VR)
Image:Fiesso Umbertiano-Stemma.png|Fiesso Umbertiano (RO)
Image:Montagnana-Stemma.png|Montagnana (PD)
Image:Riese Pio X-Stemma.png|Riexe Pio X (TV)
Image:Rovigo-Stemma.png|Rovigo
Image:Sant'Urbano-Stemma.png|Sant'Urbano (PD)
Image:San Marco Argentano-Stemma.png|San Marco Argentano (CS)



## Note



## Altri projeti